
ΤΕΥΧΟΣ ΤΕΤΑΡΤΟ 


Αρ. Φύλλου 714 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου στην πόλη των 


Σερρών, στην συμβολή των οδών Ερμού και Σκρά, φε- 
ρομένου ως ιδιοκτησίας Χρυσοστομίδου Χρύσας και κα¬ 
θορισμός ειδικών όρων και περιορισμών δόμησης. 1 

Έγκριση τροποποίησης τοπικού ρυμοτομικού σχεδίου του 

οικισμού του Ο.Ε.Κ. «ΔΡΑΜΑ VI». 2 

Κήρυξη αναδασωτέας έκτασης 2.500 στρεμ. στα Δημοτικά 
Διαμερίσματα Σύρνας και Ελληνικού Δήμου Τρικολώ- 
νων Νομού Αρκαδίας. 3 


ΑΠΟΦΑΣΕΙ Σ 

Αριθ. 2547 (1) 

Χαρακτηρισμός ως διατηρητέου κτιρίου στην πόλη των Σερ¬ 
ρών, στην συμβολή των οδών Έρμου και Σκρά, φερομένου 
ως ιδιοκτησίας Χρυσοστομίδου Χρύσας και καθορισμός ει¬ 
δικών όρων και περιορισμών δόμησης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ 210 Α’) «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροπο¬ 
ποιήθηκε μεταγενέστερα (άρθρο 1 Ν. 1772/1988-ΦΕΚ91 Α’). 

• Του Π.Δ. 358/1986 (ΦΕΚ 158 Α’) «Καθορισμός αρμοδιοτήτων 
Υπουργείου Βόρειας Ελλάδας» και ειδικότερα του άρθρου 2 
παρ. δ (αα) και (δδ), που αναφέρονται στο χαρακτηρισμό κτι¬ 
ρίων ως διατηρητέων ή οικισμών ή τμημάτων αυτών ως παρα¬ 
δοσιακών και στην προστασία των ιστορικών τόπων, αντίστοιχα. 

• Του Π.Δ. 92/1987 (ΦΕΚ 51 Α) «Οργανισμός Υπουργείου Βό¬ 
ρειας Ελλάδας», όπωςτροποποιήθηκε και συμπληρώθηκε με τις 
διατάξεις του Π.Δ./τος 492/1988 (ΦΕΚ 224 Α). 

2. Την απόφαση Υ.704/19.8.1988 (ΦΕΚ 575 Β') του Πρωθυ¬ 
πουργού, για τη μετονομασία του Υπουργείου Βόρειας Ελλά¬ 
δας σε Υπουργείο Μακεδονίας -Θράκης. 

3. Το με αρ. πρωτ. 2421/07.08.2000 έγγραφο της Διεύθυνσης 
Πολεοδομίας Νομαρχίας Σερρών. 

4. Την από 02.03.2001 αιτιολογική έκθεση της Διεύθυνσης 
Πολιτισμού του Υπουργείου Μακεδονίας - Θράκης. 

5. Το με αρ. πρωτ. 2547/18-04/2001 έγγραφο της ιδιοκτή- 
τριας Χρυσοστομίδου Χρυσούλας που συναινεί για τον χαρα¬ 
κτηρισμό, αποφασίζουμε: 

1. Χαρακτηρίζεται ως διατηρητέο το κτίριο (εκτός της μεταλ¬ 


λικής κατασκευής στο δώμα) που βρίσκεται στην πόλη των Σερ¬ 
ρών, στην συμβολή των οδών Ερμού και Σκρά, φερόμενο ως 
ιδιοκτησίας Χρυσοστομίδου Χρύσας, όπως φαίνεται διαγραμμι¬ 
σμένο στο τοπογραφικό σχέδιο, σε κλίμακα 1 : 500, που συνο¬ 
δεύει την έκθεση αυτή, για τους παρακάτω κυρίους λόγους: 

• Παρουσιάζει ιδιαίτερο αρχιτεκτονικό ενδιαφέρον. 

• Είναι ένα από τα μοναδικά χαρακτηριστικά δείγματα της εκ- 
κλεκτικιστικής αστικής αρχιτεκτονικής της ευρύτερης περιοχής. 

• Εισάγει ιδιαίτερα αρχιτεκτονικά στοιχεία και μορφολογικά 
χαρακτηριστικά, που δίνουν μια πλαστικότητα στο κτίσμα με 
την ωραία κλιμάκωση των όγκων και την αρμονική διαμόρφωση 
των όψεων, οι δε μικροί εξώστες με τα περίτεχνα κιγκλιδώματα 
που τους «υποβαστάζουν» τα φουρούσια, το γείσο στέψης με 
τα φατνώματα, το εντάσσουν στα πλαίσια της ελληνικής αρχι¬ 
τεκτονικής. 

• Αποτελεί από πολεοδομικής απόψεως σημείο αναφοράς 
και προσανατολισμού. 

Στο χαρακτηριζόμενο διατηρητέο κτίριο, επιτρέπεται η προσθή¬ 
κη καθ’ ύψος ενός ορόφου ο οποίος θα αντικαταστήσει τη μεταλ¬ 
λική κατασκευή και χωρίς υπέρβαση του συντελεστή δόμησης. 

2. Απαγορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων του και 
γενικά κάθε επέμβαση που θίγει τον αρχιτεκτονικό χαρακτήρα 
του και αλλοιώνει τη μορφή του. Επιτρέπεται η επισκευή, ο εκ¬ 
συγχρονισμός των εγκαταστάσεων, η στατική ενίσχυση, η εσω¬ 
τερική διαρρύθμιση του κτιρίου για λόγους στατικούς και λει¬ 
τουργικούς, χωρίς αλλοίωση του αρχιτεκτονικού και μορφολογι- 
κού χαρακτήρα του και των βασικών αρχών της σύνθεσης του. 

3. Απαγορεύεται η τοποθέτηση φωτεινών ή μη επιγραφών και 
διαφημίσεων στη στέγη και στις όψεις του διατηρητέου κτιρίου, 
πλην των αναγκαίων, περιορισμένων διαστάσεων επιγραφών, 
που υποδηλώνουν τη χρήση του. 

4. Για κάθε επέμβαση στο εσωτερικό ή στο εξωτερικό του δια¬ 
τηρητέου κτιρίου, για την τοποθέτηση επιγραφών απαιτείται η 
έγκριση της μελέτης από την Επιτροπή Αρχιτεκτονικού και Πο- 
λεοδομικού Ελέγχου. (ΕΠΑΕ). 

5. Κατά της αποφάσεως αυτής μπορεί να ασκηθεί το ένδικο 
μέσο της αιτήσεως ακυρώσεως ενώπιον του Συμβουλίου της 
Επικράτειας, σύμφωνα με τις διατάξεις του άρθρου 46 του Π .Δ. 
18/1989 «Κωδικοποίηση Διατάξεων νόμων για το Συμβούλιο 
της Επικράτειας». 

6. Κάλυψη δαπάνης: Από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολογι¬ 
σμού ή του προϋπολογισμού του οικείου Ο.Τ.Α. 

7. Η ισχύς της απόφασης αυτής αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 31 Ιουλίου 2001 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 1981 (2) 

Έγκριση τροποποίησης τοπικού ρυμοτομικού σχεδίου 
του οικισμού του Ο.Ε.Κ. «ΔΡΑΜΑ VI». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

“Έχοντας υπόψη: 

1. Τις διατάξεις του Ν. Δ/τος της 17/7/23 «περί σχεδίων 
πόλεων κ.λ.π.» όπως ισχύει σήμερα και ειδικότερα τα άρ¬ 
θρα 1,2,3 & 70 αυτού. 

2. Τις διατάξεις του άρθρου 29 του Ν.2831/2000 
(ΦΕΚ140Α’) «Τροποποίηση διατάξεων του Ν. 1577/85 
κ.λ.π.» σε συνδυασμό με τις διατάξεις του Ν.2503/97 
(ΦΕΚ107Α’). 

3. Τις διατάξεις του Κεφ. II του από 3/4/29 Π.Δ/τος που δια¬ 
τηρήθηκαν σε ισχύ με το άρθρο 31 παρ. 3του Ν.1577/85. 

4. Την υπ’ αριθμ 235/2001 γνωμοδότηση του Δημοτικού 
Συμβουλίου Δράμας που εκφράζει τη σύμφωνη γνώμη 
τους επί της προτεινόμενης τροποποίησης όπως αυτή 
απεικονίζεται στο συνημμένο τοπογραφικό διάγραμμα. 

5. Την υπ’αριθμ .47/2-8-2001 σύμφωνη γνωμοδότηση 
του Συμβουλίου Χ.Ο.Π. της Περιφέρειας Ανατολικής Μα- 
κεδονίας-Θράκης(ομόφωνη). 


6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Δράμας. 

Επειδή με την εν λόγω τροποποίηση αυξάνεται το ισο¬ 
ζύγιο των κοινοχρήστων χώρων, όπως αναφέρεται στην 
ανωτέρω γνωμοδότηση του Περιφερειακού Σ.Χ.Ο.Π., 
αποφασίζουμε: 

Άρθρο 1 

Εγκρίνεται η τροποποίηση του τοπικού ρυμοτομικού 
σχεδίου του οικισμού του Ο.Ε.Κ. «ΔΡΑΜΑ VI» όπως ακρι¬ 
βώς απεικονίζεται στο συνημμένο τοπογραφικό διάγραμ¬ 
μα που θεωρήθηκε από την προϊσταμένη της Δ/νσης ΠΕ. 
ΧΩ. ΣΤΙΣ 2-8-2001. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 2 Αυγούστου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 















Ε= 1.698,59 ηι. 

Αριθ.2124 (3) 

Κήρυξη αναδασωτέας έκτασης 2.500 στρεμ. στα Δημοτι¬ 
κά Διαμερίσματα Σύρναςκαι Ελληνικού Δήμου Τρικο- 
λώνων Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχονταςυπόψη: 

1. Τις διατάξεις του Ν. 3200/55. 

2. Τις διατάξεις του άρθρου 117παρ. 3του Συντάγματος. 

3. Τις διατάξεις του Ν. 998/79 «Περί προστασίας των Δα¬ 
σών κ.λ.π.» & ειδικότερα 

α) του άρθρου 41 παρ 1, β) του άρθρου 38 παρ. 1. 

γ) του άρθρου 120 παρ. 1 Ν. 1892/90, δ) του άρθρου 12 
παρ 2 Ν. 2040/92. 

4. Τις διαταγές του Υπουργείου Γεωργίας 

α) 160417/1180/8-7-80, β) 182447/3049/24-9-80 

5 Την αριθ. 2790/8-8-2001 πρόταση του Δασαρχείου 
Βυτίνας με την οποία προτείνεται κήρυξη της έκτασης 
που αναφέρεται στο θέμα ως αναδασωτέας. 

6. Τις διατάξεις του άρθρου 2 παρ. 1 Ν. 2503/97 «Διοί¬ 
κηση - Οργάνωση στελέχωση της Περιφέρειας, ρύθμιση 
θεμάτων για την Τοπική Αυτ/ση και άλλες διατάξεις», απο¬ 
φασίζουμε: 



Κηρύσσουμε αναδασωτέα με σκοπό την φυσική αποκα¬ 
τάσταση της ανωτέρω έκτασης που καταστράφηκε από 
πυρκαγιά, την δημόσια δασική έκταση εμβαδού δύο χι¬ 
λιάδων πεντακοσίων στρεμμάτων (2.500) στρεμμάτων, 
που βρίσκεται στα Δημοτικά Διαμερίσματα Σύρναςκαι Ελ¬ 
ληνικού Δήμου Τρικολώνων Νομού Αρκαδίας και προσ¬ 
διορίζεται από τα στοιχεία (Α-Β-Γ-Δ-Ε Υ-Φ-Χ-Α) 

Έχει όρια: 

Ανατολικά: Με εναλλασσόμενες Δασικές και αγροτικές 
εκτάσεις. 

Δυτικά: Με εναλλασσόμενες Δασικές και αγροτικές 
εκτάσεις. 

Βόρεια: Με εναλλασσόμενες Δασικές και αγροτικές 
εκτάσεις. 

Νότια: Με εναλλασσόμενες Δασικές και αγροτικές 
εκτάσεις. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 8 Αυγούστου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



